text:
Di Napoleon, in Friûl a si cjacare pôc ma intun grum di altris puescj a son simpri chei nostalgjics che lu tirin fûr cun dutis lis salsis come se nol fos stât un piçul Hitler o un piçul Stalin. A 20km da Bruxelles il cjamp de batae al é simpri chel stès e al tire ogni ant sui 350000 turiscj dal mont intîr. Par fâ viodi ai turiscj il cjamp di batae, dîs agns dopo le batae a é stade fate sù une culine cun tun monument par sôre: Un leon zirât viers le France come par dî ai francês di no provâ plui a lâ cuintri i inglês se a son aleâts ai todescs, ai rùs e ai olandês. Un francês spiritôs al veve subite dite che se il leon al mostre il mussic ae France, al ûl dî che al mostre il cûl a l'Inghiltere e chest al é inmó piês. Li parsôre o ai fat une cjançon. Une robe che nissun furlan nol varès fat se nol fos come me lât lí par lavôr. Di fat, tal museo Wellington il personagjo principâl al é vignût fûr dai miei dêts.
O sarès duncje plui inglês che francês ma i ai fat lis peraulis in francês.
Ogni tre anni a Waterloo si rifa la storia della battaglia con migliaia di figuranti vestiti da militari con divise variopinte e tutta la giornata si puó assistere a delle false battaglie dove si tira a bianco ma con le stesse armi.
Lí niente bandiere-arcobaleno ma una grande kermesse che attira molti turisti tra i 350000 all'anno. Che dire?
Sarebbe veramente di mauvais ton se in Russia si facesse la stessa cosa con la battaglia di Stalingrado contro i tedeschi oppur con la battaglia di Borodino dove, se Napoleone ha vinto, era solo per arrivare a Mosca e poi squalgliarsela prima di morire di freddo.Mah! Meglio girarla in ridere e farci sù una canzone per i turisti.
Essendo gli italiani poco interessati a questo "eroe", non potevo far la canzone che in francese. Capirà chi potrà. Anzi, col blog bloccato, leggerà chi oserà avventurarsi dentro.


c: text/html

text:
Sì! Lu savìn... come che o podês viodi sot di chest post al è za di cualchi dì che o sin daûr a traficâ e cualchi tai a lu vin za servît. Un piçul licôf dulà che o vin invidât i vielis contecurtârs, ancje se nus pâr di vêju aromai pierdûts par strade...
Ma vuê e je la zornade de vierzidure uficiâl, dulà che o sperìn di tirâ dongje sedi chei che nus corevin daûr prin, sedi e soredut cualchidun di gnûf, passionât di lenghe furlane e di narative curte.
Cussì nus pâr just, prin di dut, dì dôs peraulis par chei che a capitin in cheste Ostarie pe prime volte.
Sì, parcé cheste Ostarie, par chel che al seguive il blog vieri, o par chel che al va a dâi un cuc cumò
, e jere za vonde ben inviade, ma vûstu che il paron di cjase (splinder) nus butâve par aiar il locâl une dì sì e une ancje, vûstu parcè che o vevin voie di miôrâ il servizi e la ufierte, o vin pensât ben di trasferîsi achì, su chest lûc virtuâl che o stês leint cumò.
E alore, si diseve, ce sino deventâts?
Nissune pôre! Il teme di fonde al è e al reste la Conte Curte, come che podês viodi de insegne, che no je cambiade. Dome che o vin incressût sedi l'organic, sedi la ufierte, deventant, di fat, une piçule redazion.
A gjestî la barache al reste l'Ustîr, Raffaele, che al è chel che par solit us rispuint ae direzion di pueste e al matee cun voaltris cuant che a nus mandàis lis Contis.
Subit in bande, che si ocupe di Gnovis
e dal rapuart cu lis Partidis di Discors
che a saltìn fûr de nestre intese cu La Patrie dal Friûl, o vin l'Ustîr in Seconde, il Dree
. In zonte a cheste ufiarte o vin di gnûf il nestri Camarîr, Sandri
, che nus inscuelarà cun pirulis di Lenghe Furlane
, e un gnûf acuist, Gianfranco
, che al lavore daûr, come garzon, ma za cun miercûs o vedarês ce che al è bon di ufrînus, cu la sô Conte Misteriose
. No je finide, parcè cualchi volte, judâts dal nestri Famei, Checo
, o puartìn ancje ator lis contis pal mont reâl
, cun Events e Leturis
, come che o vin za començât a fâ intal Vagon Gnot
.
No us pâr avonde?
No dome chest, alore, parcè o vin ancje altri, in cheste Ostarie Leterarie furlane. O tirarìn fûr, ogni tant, cualchi conte de Ostarie Viere, che in ogni câs no je dismedute, ma nus covente ancjemò di cantine, par tignî il vin a invecjâ ben. O invidarìn cualchi Forest in Ostarie, par viodi cemût che a salte fûr cualchi Conte Curte voltade inte nestre lenghe. O cirarìn ancje, se o rivìn, di dâus cualchi Ispirazion, come chês par la gnot de vilie dai Sants, par viodi di stiçâ chei che a scrivin, a tirâ fûr cualchi conte che e ziri ator des 2000 batudis, che al reste il nestri limit di lungjece.
Isal dut?
E cumò ce nus coventie?
Sempliç: nus coventin letôrs e scritôrs, passionâts di contis curtis, lenghe furlane e narative in gjenerâl.
Se ce che o vês denant dai voi cumò us plâs, diseitnusal fracant il cuadretut achì sot, o lassantnus un coment, sparniçait cheste gnove e invidait cui che o pensais che al sedi interessât, coreitnus daûr sul muselibri o deventait nestris letôrs di google come che us dîs la colonute a man çampe, dulà che adalt, o cjatais la nestre direzion di pueste.
Us spietin ducj, e ancjemò une volte, BENVIGNÛTS!

robotstxt: allowed

filter: keep


text:
Cui sa ce motîf che al jere… tu stavis intal scûr inte tô cjamare intal 1977, disore dal Bar dongje de Pueste a scoltâ la filodifusion de RAI; la gnot, une gnot di cui sa cuâl mês… e dopo vê ricognossût “La pulce d’acqua” di Branduardi ve che al jere rivât un toc strumentâl… come une colone sonore di un cualchi film… e tu ti imagjinavis lis sirenis che a cjantavin a Ulisse, cui sa parcè… al jere un coro di oms… ooh, o-o-oh, ohò… cussì al faseve… ma sì, come une cjançon di marinârs, marinârs antîcs…
E agns dopo, tancj agns dopo, intune cjançon dai Tenhi, complès finlandês che tu cognossis dome tu, tu vevis respirât la stesse atmosfere di chê gnot di tancj agns indaûr… sì, dai, no jerin lis stessis notis ma al jere alc in comun tra il motîf de gnot dal ’77 e il toc dai Tenhi…
E dute la musiche che tu vevis scoltât… e che tu vevis sunât… e lis cassetis, i long playing, i cd… e “Dear Prudence” dai Beatles reinterpretade di Siouxsie intune gnot stelade dal 1983… tal casson dal camion di militâr durant une manovre…
Se no fos esistude la musiche… ce brut mont che al sarès stât…
E cumò magari tu riscjis di bandonâlu, chel mont, di cuant che ti à sturnît chel maladet motopic… al jere rivât cussì dongje des tôs orelis… cuasi no tu sintis plui…ma la musiche e je la vite!
Fâle finide…
No. Tu âs cambiât idee… viert il gjornâl e jere une propagande suntune pagjine… al jere Mal… Mal, no mâl… Mal il cjantant… al veve un argagn inte orele… insome, e je ancjemò sperance…
di Checo Tam


text:
FRIULANO A SCUOLA
OPPORTUNITA’ DI CRESCITA
di
Mariagrazia Uras
prof.ssa di Tedesco
Udine
Ad uno sguardo superficiale si potrebbe anche condividere le osservazioni inerenti l'insegnamento della lingua friulana sollevate dal comitato dei genitori, soprattutto per la gestione delle ore di lezione. In realtà dietro queste critiche si paventa un'azione per l'abolizione del friulano a scuola.
La lingua invece è veicolo della cultura del luogo e in una ottica di globalizzazione e omologazione pensare di eludere questa realtà significa semplicemente cadere nell'oscurantismo e nell'ignoranza.
Lasciar morire una lingua vuoi dire lasciar morire una cultura e l'identità intima del popolo.
Parlare e insegnare friulano non significa cadere nel provincialismo come qualcuno vorrebbe far credere, ma al contrario significa avere consapevolezza della realtà in cui si vive, conoscenza approfondita del territorio e capacità di autodeterminazione.
Il che significa avere visioni diversificate, idee e concetti diversi.
Nessuno si sognerebbe di definire Pier Paolo Pasolini provinciale. Eppure si è avvicinato alla lingua friulana in età adulta, l'ha studiata, l'ha approfondita e l'ha scelta come veicolo culturale importantissimo. Io stessa, pur avendo vissuto in un ambiente friulanofono, mi sono avvicinata alla lingua successivamente, ma l'ho studiata e approfondita senza che ciò mi impedisse di conoscere altre cinque lingue europee e relative letterature. Perché in Friuli non è mai così?
Perché i friulani non possono sentirsi orgogliosi di avere una storia, una cultura ed una letteratura particolarissima? Se alla lezione di storia si alterna un'ora di storia locale o all'ora di letteratura si aggiungono anche autori locali tenuti volutamente nell'oblio, pensiamo per esempio a Cappello o alla Cantarutti, alla Percoto, non mi sembra che si impoverisca l'offerta formativa. Anzi e con poca spesa: kilometri zero!
Studiare friulano e la letteratura friulana è la cosa più bella che abbia fatto in questi ultimi due anni e non mi sono mai sentita provinciale per questo.
Sarà banale, ma io qui e solo qui vedo la specificità regionale che motiva anche l'Autonomia. Autonomia che permette alla nostra scuola di funzionare ancora bene, a livelli del Nord Europa.
La lettera è stata pubblicata
martedì 4 dicembre 2012
sul quotidiano IL GAZZETTINO (UD)
-----------
linguistic
di
SANDRI CARROZZO
Dopo di vê analizât il “pseudopragmatisim” linguistic, che al volarès gjavâi al furlan cualsisei ricognossiment di utilitât concrete, cuant che invezit a ‘nd à un grum, si pues analizâ une altre categorie di argoments che a somein logjics, ma che in realtât a vegnin doprâts cuntune incoerence partesane par fâur cuintri aes pocjis normis di tutele su la lenghe furlane: chescj argoments si fondin sul principi democratic de libertât di sielte e si cumbinin in gjenerâl cuntun dinei de dibisugne di normis su la lenghe furlane.
Duncje si podarès dî che si insuazin intun pinsîr che o podaressin definî “liberalisim”, ma stant che, invezit di garantî la libertât, il lôr efiet al sarà propit il contrari, o varìn di definîlu “pseudoliberalisim”.
I ponts fondamentâi di cheste linie politiche su la lenghe furlane a son:
- no si pues imponi l’insegnament de lenghe furlane a di nissun e in nissune situazion;
- no si pues imponi normis di scriture de lenghe furlane;
- no si pues imponi liniis di insegnament;
- in gjenerâl no si à di aplicâ nissune leç su la lenghe furlane.
Al è interessant notâ che chescj argoments si fondin su principis di libertât, democrazie e libare sielte, ma a vegnin aplicâts dome ae lenghe furlane e dentri di un sisteme, chel politic e scolastic, dulà che invezit ducj chei altris aspiets a son regolâts une vore in detai: la lenghe furlane, duncje, e sarès l’unic câs là che e covente aplicade la libertât e la democrazie.
Il fat di ribati sul prin pont, cemût che al è sucedût tai ultins timps, par altri al è paradossâl: la leç za cumò no impon l’insegnament dal furlan a di nissun, duncje se si torne a fâ polemiche su chest teme al è dome par fâ someâ vêr ce che al è fals e par fâ crodi che al sedi menaçât il dirit di libertât di cui che nol vûl l’insegnament dal furlan pai siei fîs.
Ma la robe plui paradossâl e je che inte realtât concrete al sucêt dut il contrari: ce che al è menaçât al è il rispiet de volontât dai gjenitôrs che a àn sielzût pai lôr fîs l’insegnament dal furlan!
Di fat a mancjin dotazions finanziariis, ma soredut materiâl didatic e personâl cun competencis certificadis: in pratiche nissune scuele dal Friûl no je stade metude in cundizion di rispietâ la leç 482/99 e la LR 29/2007.
I finanziaments a son stâts ridots simpri plui, no je mai stade vierte une categorie professionâl di insegnants cun competencis in lenghe furlane, nol è stât fat bon il regolament su la certificazion linguistiche (par leç al varès vût di jessi fat bon tal 2008, ma la Zonte Regjonâl Tondo e je colpevule di omission e no à dât nissune justificazion). E in cheste situazion si à cûr di saborâ la polemiche, tirade sù ancje di mieçs di stampe tant che il Messaggero Veneto, fasint someâ che il furlan a scuele al sedi une imposizion!
Pal secont pont si torne su la vecje strategjie di fâ cuintri de norme ortografiche e de lenghe scrite standard: chestis a son tra i risultâts plui positîfs de politiche linguistiche furlane dai ultins 15 agns. A permetin di vê struments di grande difusion, di stampâ libris in grande tiradure, di vignî fûr de piçule realtât di progjetuts sperimentâi: al è propit parcè che si cîr di scancelâ chescj efiets positîfs che declare che su la lenghe furlane, sole in dut il mont, si à di fâ stât dome su la lenghe fevelade e no su chê scrite, e che se si à propit di scrivile si à di lassâ libertât, par che ognidun le scrivi te maniere che i pâr. Ma parcè alore no si aial di scrivi ognidun cemût che i pâr ancje par talian, par inglês, par todesc o par francês?
Pal tierç pont si à di dî che a son aromai agns che in nissune materie no si pues imponi il metodi di insegnament e che ogni istitût e ogni insegnant a àn autonomie: ce che invezit al ven imponût a nivel ministeriâl par dutis lis materiis a son i obietîfs didatics, che no son ogjet di autonomie. L’insegnant di matematiche al pues doprâ il libri di test che al vûl e i esercizis o i sistemis che al vûl, ma a àn di jessi di indreçâts a otignî obietîfs che a son compagns par dutis lis scuelis di Italie.
Su la lenghe furlane, viodût l’implant antifurlan dai ministeris talians, no son mai stâts fissâts obietîfs didatics, ma la leç 482/99 e fevele clâr, e dîs che lis istituzions scolastichis a àn di garantî l’aprendiment (che si lei ben, l’aprendiment, no l'insegnament, art. 4, come 2) des lenghis tuteladis, come il furlan.
In chest câs alore, e je di gnûf paradossâl une proteste che e acuse la regjon di imponi almancul 30 oris di presince de lenghe furlane intun an scolastic: pardabon no si capìs cemût che cun mancul di 30 oris ad an i fruts a podaressin imparâ un minim di furlan; e sarès invezit ogjet di proteste e di denunzie la mancjance di ubidience ae leç di dutis lis scuelis che in chescj agns a àn garantît al massim une presince limitade, sperimentâl e cence un vêr efiet sul aprendiment de bande dai fruts.
In struc, lis posizions che si viodin za di agns cuintri de lenghe furlane in gjenerâl, e in particolâr te scuele, a doprin in maniere demagogjiche i principis di libertât, democrazie, libare sielte, ma tal aplicâ chescj principis dome ae lenghe furlane e no ancje a chê taliane o a altris lenghis, a mostrin che ce che a vuelin al è il lôr tradiment: no pues jessi libertât, libare sielte e democrazie se no je une cundizion di paritât.
La sospension o la mancjance di regulis e di misuris a pro dal furlan e lassarès in vore (e in buine part e lasse in vore) lis dinamichis di sostituzion linguistiche e di conflit invisibil che a son cumò: si lassarès cence nissune norme la lenghe furlane, intune situazion reâl di regulis che a favorissin in maniere detaiade e capilâr la lenghe taliane e che a son stadis studiadis di pueste par fâ sparî chês altris lenghis de Italie.
Al sarès come pretindi di recuperâ un ambient naturâl, declarant une tutele teoriche dopo 150 agns che al vignive contaminât, cence definî però nissune limitazion al incuinament e nissune norme di protezion: e chest invocant la libertât de nature di ripiâsi bessole e la inoportunitât dal intervent uman, intant che dutis lis fuarcis che le àn menaçade fin in chel moment a son libaris di lâ indevant cu la lôr azion di distruzion e intant che i incuinants ingrumâts tai agns a son ancjemò daûr a intosseâ chel ambient.
---------------
Gjavât fûr dal BLOG
di Sandri Carrozzo


text:
Polcenic
Polcenic (loc. al Borc) al è un comun di 3.127 abitants e al fâs part de provincie di Pordenon.
Il probleme dal non standard[cambie | modifiche il codiç]
Tal comun si dopre simpri al Borc o in Borc, par riferîsi al paîs; tai paîs dulintôr si doprin lis formis Porthenéc o ben Porthenìc o ben Polthenìc; in altris bandis dal Friûl si sint dispès la forme venite Polcenigo, Pulcinigo o Pulcinigu che e je restade ancje intal non ufiziâl talian. In risultivis storichis (Gnûf Pirone) si cjate la forme Pulzinì, che però no je plui doprade. Par chest in sêt di standardizazion si à decidût di inserî la forme Polcenic, pûr se no si la sint sul puest.


text:
Torah
Torah (ebraic: תּוֹרָה ) e je une peraule ebraiche che al vûl dî "leç" o insegnament.
Seont l'Ebraisim al pues indicâ:
- i prins cinc libris dal Vieli Testament (il Pentateuc cristian, peraule che invezit al ven dal grêc), che secont la tradizion a forin dadis a Mosè di bande di Diu su la mont Sinai.
- la leç ebraiche in sens plui gjenerâl. Plui di precîs, di dopre il tiermin Torah shebiktav (ven a stâi "La leç che e je scrite") par indicâ i cinc libris dal Pentateuc e il tiermin Torah shebehalpeh par indicâ dutis lis tradizions orâls codidificadis sucessivementri.
I libris de Torah a son:
- Gjenesi (Gen) (בראשית, Bereshit: "In principi...")
- Esodo (Es) (שמות, Shemot: "Nons")
- Levitic (Lv) (ויקרא, Vayikra: "E lui al clamà...")
- Numars (Nm) (במדבר, Bamidbar: "Tal desert..."), e
- Deuteronomi (Dt) (דברים, Devarim: "Peraulis", o "Discors")
(I nons ebraics a son cjapâts des peraulis iniziâls dal prin versets dai rispietîfs libris. Cjale, par esempli, Gjenesi 1:1.)
E je consuetudin finî la leture de Torah intun an e par chest e je sudividude in 54 parashoth, (plurâl di parashà, ven a stâi "porzion") al numar des sabidis intun an. Lis parashoth a cjapin il non de prime o ben di une des primis peraulis cun cui a scomencin.
Vôs leadis[cambie | modifiche il codiç]
Leams esternis[cambie | modifiche il codiç]
- (furlan) La bibie par furlan


text:
In Friûl un cuotidian locâl – forsit in graciis di une sponsorizazion? – al à stiçât une polemiche in cont dal fat che Nutella e à tacât a dâ fûr etichetis «in dialetto» (lis clamin cussì, ancje chês par furlan).
Cul pericul di fâ il zûc dal cuotidian e de Nutella, o documentìn la cuistion ancje dentri dal nestri blog, cjapant sù un artcul cjatât in rêt che al sclarìs l’argoment e al invide a stâ in vuaite
e… a stâ cuiets cence colâ te vuate di cheste arme «di distrazione di massa».
Keep calm e freìnsi de Nutella!
Che al sedi Paolo Villaggio o che e sedi la Nutella, par solit i furlans si fasin menâ pal boro, massime in gracie de stampe locâl, che – nomen omen – e à chê tal so dna: par esempi cuntun abûs di ‘piccola patria’ e ‘friulanisti’, magari ancje cualificâts tant che puriscj o cun problemis di digjestion…
Keep calm! E provìn a meti i numars i colone:
a) il furlan al è une lenghe, che al sarès ben che e fos doprade normalmentri (o ancjemò miôr: che al è ben e al conven che e vegni doprade normalmentri);
b) la Nutella e je un prodot che i covente fâ campagnis gnovis par promovisi (ancje parcè che al somee che e sedi daûr a pierdi cuotis di marcjât);
c)Nutella e à cjatât chê des lenghis ‘altris’ e dai dialets – ancje se par Nutella a son ducj ‘dialetti’ e vonde…
View original post 243 more words


text:
La musiche ocitane te sôs diviersis espressions e je la protagoniste di ‘AntePrima’, manifestazion inmaneade a Verzuolo, di vuê a domenie ai 24 di Març, de bande de associazion Lou Dalfin cu la colaborazion dal Comun.
Si tache vuê cuntune lezion-conciert di Sergio Berardo e Enrica Bruna.
Doman, ai 23 di Març, il program al cjape dentri bai ocitans tal dopo di misdì a tacâ des 3. A 9 e mieze sot sere e conciert cui Cap Levat e i Sonaires de la Val d’Estura.
Domenie a tacâ des 4 dopo di misdì Grand Bal Occitan cun Bal-A-La-Viola e Pitakass.
Vie pe manifestazion al sarà presint ancje l’innomenât costrutôr di ghirondis, Jean Claude Boudet, intant che domenie a 11 a matine al sarà un incuintri cun Christine Demontaix, insegnante di viola a riom de Alvernie.


text:
A jerin i 19 di Fevrâr dal 2013 e dopo vê let dal incuintri tra i presidents di in chê volte des regjons Piemont, Venit e Friûl-VJ e chel che cumò al è il president de regjon Lombardie e dal lôr acuardi pe creazion de cussì clamade «macroregione del nord» o vevin scrit un articul dal titul Macroregjons e micropolitics.
Cumò denant o vin dât un cuc al sît internet di chel chel al risulte jessi gjornâl plui let in Friûl, là che o vin cjatât un articul che tal so titul al fevele di «Una macroregione a Nordest» e «Triveneto unito», che al da cont des ideis dal cjâf grup dal Pd alì de Cjamare dai deputâts, Ettore Rosato, pandudis intun incuintri public a Flumisel.
A part la critiche juste – che però e je dome tal metodi e no ancje tal merit de cuistion… – fate indenant di Rosato cuintri dal emendament su la citât metropolitane prontât dal so coleghe di partît e so concitadin, il senatôr Francesco Russo, ce che al salte fûr des sôs peraulis al fâs vignî i sgrisui, se no piês.
Lei che al fevele di «Triveneto a statuto speciale», dongje de domande (par inglês, cussì al è plui “cool”) «What’s Triveneto?» e de constatazion che al è plui di cualchidun che al vîf tal 2015 ma al dopre un lengaç degn dai timps di chei dal manarin, nus oblee a tornâ a tirâ fûr chel articul di passe doi agns indaûr e soredut il so titul.
Lu fasìn cun grant displasê.
Al è brut viodi che chel titul e chel test a son ancjemò di atualitât. Che o sin ancjemò alì.
Ancjemò.


text:
Arturo Malignani
Arturo Malignani (Udin 4 di Març 1865 – Udin 15 di Fevrâr 1939) al fo sienciât e inventôr. Gracie a lui Udin e Pordenon forin lis primis citâts de Furlanie e Udin la tierce in Europe a vê le lûs eletriche. Al ve ancje la passion pe fotografie e pe meteorologjie, de sôs rilevazions si son podudis costruî lis statistichis de temperadure di Udin fra la fin dal ‘800 e il ‘930. Al inventà un mût par gjavà l'aiar des lampadinis rivant a vendi il brevet a Thomas A. Edison.
Oparis:[cambie | modifiche il codiç]
- Sulla opportunità di utilizzare le sorgenti del Torre a scopo di produzione di energia elettrica (Udine 1922);
- Quarant'anni di osservazioni meteorologiche in Friuli (Udine 1932).


text:
Di un festival a di chel altri. La setemane passade a Udin al è stât Suns, il Festival de cjançon in lenghe minoritarie de Europe alpine e mediteranie, intant che vuê e tache a Turin la edizion numar 32 dal Torino Film Festival.
La rassegne cinematografiche internazionâl che si davuelç in citât al è zaromai di atnt timp un apontament classic cul cine di cualitât che al rive di ogni bande dal mont. Il program al è sior di titui, di proiezions e di events e si pues discuvierzilu achì.
Doman, invezit, si fasarà a Turin la cerimonie di consegne dai premis Mario Soldati . L’apontament al è a 4 e un cuart dopo di misdì alì dal Collegio San Giuseppe, in vie Andrea Doria 18.
Tra i finaliscj dal innomenât concors inmaneât de bande dal Centro Pannunzio al è ancje un dai scritôrs e dai poetis miôr dal Friûl, che ogni trop al passe di chestis bandis, par solit par cjapâ un premi. Al è Maurizi Mattiuzza, che dopo jessi stât alì dal Salon dal libri par ritirâ il prin premi dal InediTo – Colline di Torino tal mês di Mai di chest an, cumò al cjaparà il tierç premi dal Soldati simpri cu la ricuelte di poesiis “La Donna del Chiosco sul Po”, che e vignarà publicade tal 2015.
Chest viaç il passaç par Turin di Mattiuzza al sarà une vore svelt, stant che domenie al sarà a Cividât, alì dal teatri Ristori a 6 sot sere, par un incuintri cul public coordenât dal gjornalis e poete Michele Obit.
Domenie a Turin al è un altri apontament di no pierdi. Za di cualchi mês a àn tornât a sunâ ator i Truzzi Broders , storiche band di chenti, une vore ative soredut tra i agns Otante e Novante.
Par motîfs anagrafics e par menâsi un pôc pal boro, chest tornâ a sunâ dal vîf lu àn clamât Geriatric Tour. Passant doman, a dîs di sere, a saran alì dal Caffè del progresso, in cors San Maurizio 69.
«…e questa è una canzone senza finale…» .


text:
C
Il C(ci) al è il tierç segn dal alfabet furlan. Al ven dal alfabet latin che lu à cjapât di chel etrusc.
Tabele dai contignûts
Storie[cambie | modifiche il codiç]
Altris significâts dal C[cambie | modifiche il codiç]
Alimentazion[cambie | modifiche il codiç]
Chimiche[cambie | modifiche il codiç]
- C al è il simbul dal carboni
Editorie[cambie | modifiche il codiç]
- © al è il simbul dal copyright
Fisiche[cambie | modifiche il codiç]
- C al è il simbul dal coulomb, unitât di misure de cariche eletriche
- °C al è il simbul dai ponts Celsius
- c e je la velocitât de lûs
Informatiche[cambie | modifiche il codiç]
- C al è un lengaç di programazion
Matematiche[cambie | modifiche il codiç]
- C al significhe 100 te notazion matematiche latine
Metrologjie[cambie | modifiche il codiç]
- c al è un prefìs ch'al stâ a significâ 1/100
Musiche[cambie | modifiche il codiç]
- C al è la note musicâl do pe notazion doprade tai pai di lenghe inglese o todescje
Traspuarts[cambie | modifiche il codiç]
- C al è la sigle automobilistiche internazionâl di Cube


text:
Ai 20 di Mai la organizazion Behatokia e à presentât il so rapuart anuâl su lis violazions dai dirits linguistics patidis dai citadins bascs. Vie pal 2009, a son stâts plui di 1.400 i câs denunciâts a Behatokia, ven a stâi un numar plui alt di chel che si veve vût i agns prime. Chest al diven sei dal fat che lis aministrazions locâls a van dilunc a violâ i dirits linguistics, ma ancje che la cussience dai citadins bascs e je daûr a cressi ancje su chest front. La gnove diretore de organizazion, Garbiñe Petriati, su la fonde dai dâts cjapâts sù, e à spiegât che il guvier de Comunitât Autonome Basche nol à fat siei i conseis che i jerin stâts fats indenant par miorâ la situazion. In Navare, in buine sostance, la uniche lenghe de aministrazion e reste il castilian. Intal Paîs Basc francês, cundut de modifiche de Costituzion, la lenghe basche e reste fûr des istituzions.
Font: Gara, 21/05/10


text:
Doi dîs dedicâts aes minorancis linguistichis storichis de Citât Metropolitane (CM) di Turin e ae lôr tutele.
Doman e Domenie, inte suaze de ‘Fiera Franca del Grand Escarton’ la Citât Metropolitane di Turin, la Chambra d’Òc, il Comun di Ols/Oulx e i sportei linguistics dal teritori a inmanien la IV Zornade des Minorancis Linguistichis Storichis.
La manifestazion si insuaze tai progjets metûts adun par meti in vore la Leç 482/1999. A saran diviers progjets di caratar culturâl e di promozion linguistiche che a tocjin lis comunitâts di lenghe ocitane, francese e francoprovençâl.
Il program dai doi dîs di fieste al ven presentât in detai achì.


text:
Mastro Net
Meti man al peçot cualchi volte nol fâs mai mâl
Idee bielone di chei di Onde Furlane.
Daspò che a son
stadis pituradis svastichis e crôs celtichis su la jentrade de
emitente, la cooperative «Informazion Furlane» – Radio
Onde Furlane e à decidût di fâ une piçule cerimonie par netâ vie chê
cragne.
Vuê, joibe ai 8 di Març a sîs e mieze sot sere (18.30) devant de jentrade di Radio Onde Furlane, in vie Volturno 29 a Udin, par cui che al vûl si pasarà une orute par une «netadure simboliche» dai simbui nazifassiscj piturâts cualchi zornade indaûr.
08 Thursday Mar 2007
Posted cronachein


text:
>>>>> Graffiti Furlans
La ribricute "Graffiti Furlans" si siare chi, cussì, cun cualchi ricuart (nissune foto, sigh) di cuan ch’o eri un tichinin plui zovin. O dîs grazie a ducj chei che e àn colaborât. – Scritis scancelâts dai mûrs de me zoventût: "cjapines vonde" lu viodevi tai ains otante a Udin cuan ch’o tornavi di scuele in bici in vie europe unide suntun picarêl prime di rivâ in stazion. Mi somee che cumò nol sedi nancje il picarêl!; "Sabu libar" a Udin ma no ai un ricuart precîs dal puest, se no fali al rivuardave la storie a un obietôr totâl impresonât tai ains ’80 e ch’al veve il sosten dal C.S.A. ; "fuarce France" suntun mûr te rotatorie dentri il paîs di Pradaman, prime de finâl dai europeos di France dal 2000 tra France e Italie; "vonde alpins vonde cunfins" andierin plui di cualchidune atôr par Udin e se m’impensi ben, prime de adunade dai alpins fate a Udin dal 1996, une scrite coragjose, simpri a cure dei chei dal C.S.A.; "vonde falses autonomies" a Udin in vie Cotonificio e in plui, cualchidun al vève zontât "leghistes": NRM nus a scrit che: "su puarte Aquilee a Udin, par dentri, bande di drete ( le de librerie ) mi par che fos stade fotografade dal Roiter par un dai soi libris la scrite" Friûl une nazion "". Mandi El Luche


text:
Ocupazion e marilenghe
Doman cunvigne a Colorêt sul lavôr e l’economie in marilenghe
Cunvigne internazionâl a Colorêt di Montalban ai 26 di Jugn inmaneade de cooperative SERLING
.
«Efiets economics e ocupazionâi des leçs di tutele pe lenghe furlane»
Doman Martars ai 26 di Jugn Cjistiel di Colorêt di Montalban
Program cunvigne
09.30 Salûts autoritâts / Saluti autoritÃ
10.00 Efiets economics e ocupazionâi de tutele de lenghe furlane / Effetti economici ed occupazionali della tutela della lingua friulana â Linda Picco
10.45 Efiets economics e ocupazionâi de planificazion linguistiche in Gales / Effetti economici ed occupazionali della pianificazione linguistica in Galles â Maite Puigdevall
11.15 Cafè / Pausa caffè
11.30 Efiets economics e ocupazionâi de planificazion linguistiche in Catalogne / Effetti economici ed occupazionali della pianificazione linguistica in Catalogna â Maite Puigdevall
12.00 Efiets economics e ocupazionâi de planificazion linguistiche in Val di Fasse / Effetti economici ed occupazionali della pianificazione linguistica in Val di Fassa â Sabrina Rasom
12.30 Efiets economics e ocupazionâi de planificazion linguistiche in Sardegne / Effetti economici ed occupazionali della pianificazione linguistica in Sardegna â Diego Corraine
13.00 Gustâ / Pranzo
14.30 Intervents des istituzions cun plui personâl dipendent in relazion cu la lenghe furlane / Interventi delle istituzioni con personale dipendente per la lingua friulana
Regjon Friûl Vignesie Julie (Silce) / Regione Friuli Venezia Giulia (Silce) â Marco Stolfo
Provincie di Udin / Provincia di Udine â William Cisilino
Provincie di Gurize / Provincia di Gorizia â Roberta Demartin
Universitât dal Friûl (Cirf) / Università di Udine (Cirf) â Alessandra Burelli
16.10 Intervents des struturis privadis cun plui personâl dipendent in relazion cu la lenghe furlane / Interventi delle strutture private con personale dipendente per la lingua friulana
Societât Filologjiche Furlane â Feliciano Medeot
Informazion Furlane soc. coop. â Antonio Buiani
Serling soc. coop. â Alessandro Carrozzo
17.10 Intervents su lis prospetivis tal mont de scuele e tal setôr dai uficis pe lenghe furlane / Interventi sulle prospettive nel mondo della scuola e nel settore degli uffici per la lingua friulana
Professionalitât dal docent di lenghe furlane / professionalità del docente di lingua friulana â Rosalba Perini
I operadôrs linguistics di sportel / Gli operatori linguistici di sportello â Federica Angeli
17.50 Conclusions / Conclusioni â Ernesto Liesch


text:
Îr, vinars ai 29 di Zenâr a Udin, il Comun di Udin, la Agjenzie Regjonâl pe Lenghe Furlane e la associazion El Tomât a àn presentât Flon Flon e Musute, la version par furlan di ‘Flon Flon & Musette’, il libri de autore e ilustradore di divignince polache Elzbieta che tal 1996 al veve vinçût il premi Andersen, il ricognossiment plui impuartant tal cjamp de leterature pe infanzie.
La publicazion e je stade metude adun de bande de associazione culturâl di promozion sociâl El Tomât di Buie, cul jutori de ARLeF. Flon Flon e Musute al è un biel libri pr fruts in lenghe furlane, plasevul di lei e di cjalâ, stant che i tescj a son compagnâts di ilustrazions nininis par furlan, che al conte une storie universâl e che al pues vignî doprât pe promozion de leture e de lenghe e tant che imprest didatic pe educazion ae pâs e pal insegnament de lenghe furlane.
Flon Flon e Musute, in maniere in chel istès fuarte e delicade, al mostre a clâr la stupiditât de vuere e dai prejudizis e al sburte a mantignî memorie vive e cussiente di vueris, di invasions e di profugancis, massime intune tiere tant che il Friûl, tai ultins cent e cincuante agns masse dispès vitime di invasions, combatiments e devastazions tal cuarp, tal spirt e par chel ancje te memorie.
Dongje de biele gnove che e tocje la editorie par furlan, o vin il plasê di segnalâ ancje un event in program in Friûl par doman, ai 31 di Zenâr: al è un apontament par cui che si cjate di chês bandis e plui in gjenerâl une ocasion par ricuardâ une biele iniziative leterarie che e va indenant di timp e che no cognòs confins di sorte, propit cul doprâ la lenghe furlane.
L’event al è il Contecurte day, un spetacul di Contis Curtis in lenghe furlane, inmaneât cu la poie dal Sportel de Lenghe Furlane dal Comun di Listize, che al clame dongje ducj i contecurtârs de Ostarie Leterarie Contecurte e ducj chei che a àn voie di proponi une conte curte in lenghe furlane o divertisi a scoltà un pocje de gnove narative furlane, di chê curte e che si tocje…
Pe ocasion al è stât metût adun ancje une sorte di concors. Cun scjadince ai 28 di Zenâr, a son stadis tiradis dongje gnovis contis, che a vignaran letis in public e in forme anonime de bande de scuadre di Contecurte e il public al sielzarà la miôr, cussì ae sô autore o al so autôr i vignaran dâts premis di pueste e il titul di Cont des Contis. Ae fin al è proviodût un ghiringhel finâl par ducj.
La serade e sarà presentade e metude adun dal Ostîr di Contecurte, Rafaêl Serafin, lis leturis a saran par cure dal funambolic famei de Ostarie Checo Tam, dal magnetic Berlon (Michêl Londar) e de inmagante Camarele (Lussia di Uanis), cul compagnament musicâl dal Cjantôr Bizio Citos.


text:
dimarts, de juny 24, 2008
E al cjalt al è rivât
Eh, no si podeve sperâ tal frêt fin in Avost... jo o ai scuasit finît la tesi, mi mancje pôc, une setemane e podaressi siarâ dut... invezit la date e je si 25 di Lui... ce coions. Tornarai sù une setemane, par polsâ un pôc... chê altre sere super incident apene finide la partide de italie, un, secont me cjoc disfat, al à disfat dôs machinis parchegjadis.... un biel pôc di dans. E dopo al è rivât un amì di chel che al guidave e nus rompeve i cojons disint che o vevin di lâ cjase e di fânus i cazzos nestris... stavin par pestâsi, si sin fermâts just un moment prime. Jo podi sta su la strade fin cuant che uli, no tu sarâs tu a parâmi vie. deficients
Etichetis: seradis, timp, universitât
dilluns, de juny 02, 2008
Serie A
No soi un super apassionât di balon, ma in Italie tu scugnis jessilu un pôc... îr mi soi fat i festegjaments pe promozion dal Bologna in Serie A... cussì mi podi viodi lis partidis che jo soi a stâ te zone dal stadi ;-)
Pe lauree, sin simpri di plui viers Lui... po ben
velu un toc dal corteo...
Pe lauree, sin simpri di plui viers Lui... po ben
velu un toc dal corteo...
Subscriure's a: Missatges (Atom)


text:
Nol è mai masse tart. Cussì, finalmentri, vinars ai 14 di Novembar, a Udin, alì dal Bar dal Visionario, di sîs sot sere indenant, al vignarà presentât, pe prime volte in Friûl, il libri di Marco Stolfo, Occitania, Friuli, Europa. La mia lingua suona il rock .
L’incuintri al sarà une sorte di aperitîf e di viertidure sostanziâl dal program di iniziativis metût adut ator di Suns, il festival european de cjançon in lenghe minoritarie.
Paolo Cantarutti e Andrea Ioime a fevelaran dal libri e dai siei contignûts adun cul autôr.
Cui che al frecuente chest blog al cognòs za la publicazion, che cuntune atenzion multidissiplinâr, là che si incrosin musiche, storie, politiche, societât, dirits linguistics, leterature e tutele des minorancis, al propon une esplorazion fonde e organiche de produzion musicâl par ocitan e par furlan, de fin dai agns Sessante al dì di vuê, e le met in relazion e in comparazion cun chês che si son disvilupadis inaltrò in Europe.
Occitania, Friuli, Europa. La mia lingua suona il rock al è un lavôr di ricercje, di documentazion e di divulgazion che nol è dome di lei, ma ancje di scoltâ. Cun di fat il libri al ten dongje ancje un cd cuntune selezion de musiche ocitane e furlane plui gnove e plui fuarte.
La presentazion de publicazion dade fûr de associazion di furlans in Piemont Lidrîs e Butui e sarà dome la prime part di un event dal titul Suns@Visio, dedicât ae produzion musicâl tes lenghis minoritariis de Europe, che al ten dongje ancje une selezion di videos musicâi e una sorte di dj set par cure de trasmission di Onde Furlane, Babêl Europe.


text:
Vuê ai 18 di Otubar a 11 a buinore in direte e doman ai 19 a une dopo di misdì, su lis frecuencis di Radio Onde Furlane (sui 90 Mhz te plui part dal Friûl, sui 90.2 Mhz in Cjargne e in dut il mont in rêt ae direzion www.ondefurlane.eu), al torne Babêl Europe, il program cuindisinâl dedicât ae creativitât musicâl tes lenghis minorizadis.
Dentri di cheste gnove pontade, il viaç tra lenghis, musichis, minorancis e nazions cence stât al larà daûr di cualchi novitât e di cualchi riferiment storic e al pontarà la sô atenzion soredut su lis gnovis che a rivin in cont di Suns Europe, il festival des arts performativis in lenghe minoritarie che si davuelzarà a Udin tra la fin di Novembar e i prins di Dicembar, e su Suns Ladinia, festival de musiche tes lenghis minoritariis de Europe alpine e mediteranie, che al è une sorte di tape di svicinament ae manifestazion che e rindarà il Friûl il cûr de diversitât linguistiche e culturâl dal continent.
In particolâr si tacarà a cerçâ cualchidune des cjançons che a vignaran presentadis dal vîf te serade dai 19 di Novembar li dal teatri Navalge di Moena. Par esempli Kama dal cjantautôr de Grecìe Salentine Rocco De Santis, Discolce dal rapper cjargnel Doro Gjat e Is dal musicist sart Arrogalla.
E sarà ancje la ocasion par ricuardâ i dîs agns de muart dal storic cjantant dai Tazenda, Andrea Parodi, il 35esim inovâl de prime Risoluzion dal Parlment european a pro de tutele des minorancis, ricorence che e je memoreade cuntune trasmission speciâl di Onde Furlane vie pai dîs passâts, e il cuint inovâl de Declarazion di Aiete a pro dal inviament dal procès di pâs tal Paîs Basc, compagnâts de musiche dai Skalariak, cence dismenteâ che vinars ai 21 di Otubar a Sanremo alì dal Premi Tenco e sarà ancje la cjantante algherese Claudia Crabuzza.
Ancje cheste pontade di Babêl Europe, dopo des dôs emissions di vuê e di doman, si podarà tornâ a scoltâle in rêt.


text:
O tai vie une striche fine fine, cul taieongulis.
La mangjarai plui tart, cuete sot l’aghe bulint dal rubinet. Mi distiri, poiant il cjâf sul tapedut di spugne, rodolât. Ogni tant, ingobît par no tocjâ i sanitaris, o rivi ancje a durmî, ancje se la femine a son setemanis che e rugne e grate la puarte cence polse.
Alore, par solit, mi alci, mi lavi la muse e o bêf.
Vierzint l’armarut daûr dal spieli o viôt simpri chês scritis: Silhouette, GomGel, Infasil.
Nuie che al puedi coventâmi.
Purtrop dome la tele di piel che e cuvierzeve il water si podeve mangjâ, e lu vin za fat, dopo vê finît i vistîts.
Provi a vierzi il barcon, ma in strade a viôt dome muarts.
A cjaminin clopant e a cjalin adalt pene che a sintin il rumôr.
Ce pussibilitât varessio, a butâmi e provâ a scjampâ?
No sai e no ai voie di savêlu. No vuê, almancul.
Mi senti sul tapon sierât e o cjali i bregons di me fi, sbregâts su la cuesse.
Al è miôr che mi movi, che al à tacât a puçâ.
O torni a cjapâ sù il teieongulis e o cîr un tocut bon, par taiâ vie une altre striche.
di Raffaele Serafini
Conte n. 122


text:
A rivuart di Hattrick
Hattrick al è il principâl zûc gjestionâl di balon sul web - al è gratuit, e al cjape dentri une comunitât di centenârs di miârs di utents di ducj i cjantons dal mont.
In Hattrick, tu costruissis e tu alenis une scuadre tal timp - e tu competis cun altris utents umans. No ti coventin tantis oris ogni dî par vinci - sielzi la strategjie juste e je la clâf.
La dimension e la fuarce de comunitât di Hattrick a son lezendaris, no stâ dismenteâti di dâ un cuc ai nestris forum o la bondance de varis iniziativis dai utents a tôr dal zûc, dai raduns locâi ai fantastics programs fâts di tierçs.
Hattrick al è nassût tal 1997 e al è proprietât di Hattrick Ltd. Come svilupadôrs o sin orgoiôs de nestre tradizion di strete colaborazion cui utents, robe che o sin convints che nus vedi judât a cressi fin a deventâ il gjestionâl di balon plui grant e che al cjape dentri di plui tal web.
Hattrick al è completamentri gratuit, ma tu puedis sielzi di zornâ la tô iscrizion al stât di Supporter, che ti dâ plui robis par divertîsi cul zûc.


text:
La radio libare dai furlans e va «fûr de radio» cun chê di promovi un dibatit cun plui vôs su paisaç, aghis, eletrodots e economie solidarie. L’apontament al è ai 5 di Setembar tal prât de famee Odorico-Bellina tal biel borc di Zeanut di Trep Grant, di 7 sot sere indenant.
La serade, inmaneade di Radio Onde Furlane, si clame Friûl Ben Comun e, in plui di un moment di riflession, e vûl jessi ancje une ocasion di fieste.
Il program al ten dongje un ghiringhel (il ben e il bon dal Friûl, cun prodots «a km zero»), la musiche dal vîf dai Laipnessless, lis provocazions creativis dai Cjastrons e une schirie di intervents di rapresentants di comitâts e istituzions che a son espression di chel Friûl che al lavore ogni dì par che il teritori al sedi vivût ma no disfrutât e par che lis sôs risorsis a vegnin dopradis cun rispiet e par un disvilup sostignibil e solidari.
Il diretôr di Onde Furlane, Mauro Missana, al fevelarà di energjie, di paisaç e di eletrodots cun Aldevis Tibaldi dal Comitât pe vite dal Friûl rurâl, al tocjarà l’argoment de aghe tant che ben comun e tant che risorse economiche cun Franceschino Barazzutti dal Comitât pe difese des aghis dal bacin di mont dal Tiliment, e al frontarà il teme de economie solidarie e sostignibile cun Massimo Moretuzzo, che tant che sindic di Merêt di Tombe al presentarà ancje il progjet Pan e farine dal Friul di Mieç.
I trê moments di aprofondiment e di discussion coletive a saran saurîts cun musiche e imagjins: cu lis cjançons visionariis dai Laipnessless, grup di Muçane che, dal vîf e intal cd Bestiis Forestis, il disc numar 50 dal catalic de etichete Musiche Furlane Fuarte, al conte lis contradizions dal Friûl cun snait e cun ironie; cui intervents dai Cjastrons, che a mostraran ancje une cerce dal progjet audiovisîf Friûl Revolution, produsût de cooperative Informazione Friulana e metût adun cun Marco D’Agostini; cu la proiezion dal documentari di Adriano Venturini, La viate, sul savoltament dal paisaç furlan.
La partecipazion a Friûl Ben Comun e je libare e sore nuie.


text:
Vere Glesie di Jesù
La Vere Glesie di Jesù (cinês 真[Zhēn] 耶[Yē] 穌[sū] 教[Jiào] 會[Huì]) e je une glesie indipendent, ma nassude in ambient pentecostâl, creade a Pechin, in Cine, intal 1917. Chei che a fasin part di cheste glesie no crodin inte dotrine de Trinitât.
Dotrinis principâls[cambie | modifiche il codiç]
Lis cinc dotrinis essenziâls di cheste glesie a son:
- 1. Il Spirtussant - "Ricevi il Spirit Sant, palesât dal fevelâ lis lenghis, al è la sigurece de nestre ereditât dal Ream dal Cîl."
- 2. Il Batisim - "Il Batisim fat cu la aghe al è il sacrament pe remission dai pecjâts e pe rigjenerazion. Al à di jessi fat in aghe curint tant che chê di un flum, dal mâr o di une font."
- 3. La Lavande dai Pîts - "Il sacrament de lavade dai pîts al permet di condividi une part cun Jesus. Al covente a visânus simpri dal amôr, de santitât, de umiltât, dal perdon e dal servizi."
- 4. La Sante Comunion - "La Sante Comunion al è il sacrament che al memore la muart dal nestri Signôr Jesus Crist. Nus permet di jessi part dal cuarp e dal sanc dal nestri Signôr e di jessi in comunion cun lui di mût che o podedin vê la vite eterne e che o podedin jessi risussitâts l'ultin dai dîs."
- 5. La Sabide: "Sabide, sietîm di de setemane, al e' un dî sant, benedet e santificât da Diu. Al a di jessi osservât,te gracie dal Signôr,par comemorâ la creazion e la salvece di Diu, cu la sperance dal polsâ par l'eternitât,in te vite a vignî."
A son altris cinc dotrinis che, zontadis a lis precedents, a formin lis dîs crodincis basilârs:
- 6. Jesù - "Jesu Crist, la peraule che je deventade cjar, muart su le crôs par l'estinzion dai nestris pecjâts, risort il tierç dì e lât in cîl. Unic salvadôr de umanitât, creatôr dal cîl e de tiere e unic Diu".
- 7. La Biblie - : "La Sante Bibie, formade dal Vecjo e dal Gnûf Testament, e je stade ispirade da Diu, e e je le uniche font scrite de rivelazion de Veretât Divine. Conten dutis lis leçs di compuartament a cui scugne conformâsi cui che al vûl vivi come un vêr Cristian".
- 8. La Salvece - "La salvece si oten cu la grazie divine traviers il crodi. Cui che al crôt, che al fasi afidament tal Spirt Sant par aspirâ ae santitât, onorâ Diu e amâ il prossim.".
- 9. La Vere Glesie.
- 10. Il Secont Avent: "Le Seonde Vignude dal Signôr sarâ tal Dî dal Judizi Finâl, cuant al vignarâ ju dal paradîs par judicâ il mont: i justs saran ricompensâts cu la vite eterne,i trists e i pecjadôrs saran danâts par l'eternitât."


text:
Vuê i catalans a fasin fieste: e je la «Diada nacional».
L’inovâl (tresinte agns taronts!) de sconfite di Barcelone dal 1714 al à cjapât sù significâts ancjemò plui impuartants tai ultins agns, inte suaze de gnove domande di autodeterminazion fate indenant di une part impuartante de societât catalane.
Chest an, in spiete dal referendum pe indipendence dai 9 di Novembar, che Madrid nol ricognòs, la «Diada» e je la zornade dal V 11 : l’intindiment al è chel di jemplâ di int par undis chilometris lis dôs stradis diagonâls di Barcelone – la Gran Via e la Diagonal, che si incrosin a forme di v – cun chê di marcâ la v di volontat , di votar e di victoria, lant daûr de mobilitazion dal an passât, la Via Catalana.
Si fâs fieste, ma par altris motîfs, ancje in Friûl.
A cinc e mieze prime di sere e je la scree uficiâl de edizion numar vincj di Friuli Doc.
La supersagre furlane, cuntune ufierte siore di robe di mangjâ e cuntun programe musicâl che nol somee alc e ce (Ma no podevino fâ almancul un biel conciert cun cualchi grup di Musiche Furlane Fuarte?), e va indenant fintremai domenie.
Tal cartelon de manifestazion il Sportel linguistic dal Comun di Udin, Furlan in Comun, e la Agjenzie Regjonâl pe Lenghe Furlane (ARLeF) a àn metût adun une schirie di events là che la lenghe furlane, la dimension identitarie, la diversitât culturâl e i dirits linguistics si dan dongje cu la tipicitât, la promozion dal teritori e dai siei prodots e cu la voie di fâ fieste, di cjatâsi e di capî.
Chel metût adun al è «un program speciâl par une lenghe normâl»: si lu capìs dal titul – Friuli Doc par Furlan – e ancje dal sproc che lu compagne, ven a dî «Doc par ducj… Ancje pai fruts».
Par savênt di plu, si pues dâ un cuc achì e achì.
Mangjâ, bevi, cognossi, pensâ e viazâ a son lis peraulis clâf no dome di cheste maniere di vivi Friuli Doc, par furlan e duncje in relazion positive cul mont, ma ben ancje di une biele manifestazion che si davuelç dai 12 ai 14 di Setembar a Turin li dal Borgo Medievale, tal parco del Valentino.
Si clame Mappamondo e cheste e je la sô tierce edizion. Le inmanee chel che almancul un pôcs di nô lu calcolin un mestri o salacor une sorte di vuide spirituâl, il mitic Chef Kumalè, cu la colaborazion dal Borgo Medievale
e dal Circolo dei Lettori di Turin.
Ducj i detais in cont de manifestazion si cjatin achì.
Cui che al è a Turin e al à voie di lâ a viodi Mappamondo, ma i ten ancje a savê ce che al nas a Friuli Doc, al podarà tignîsi in contat cun chê manifestazion, cun Radio Onde Furlane, che si scolte ancje cun internet, inte suaze des trasmissions in direte metudis adun dentri dal progejt di comunicazion dal Comun di Udin, Udin par Furlan.


text:
11 dicembre 2008
Daniele inmò a Rome
Rome, ai 12 di Dicembar
Zornade penze chê di îr. Dopo un cafè otim bevût li dal storic bar Giolitti ufiert dal president dal Fogolâr di Rome Adriano Degano, il grup si è metût in file par jentrâ a Montecitorio. Cui che come me al vîf la politiche cun passion e interès, passâ la soie di chê sale al è stât une grande emozion. Mi soi sentât intun puest centrâl e cun chei altris o ai assistût cun atenzion ai intervents di Franco Frattini, Gianfranco Fini, Renato Schifani e Giorgio Napolitano. A la fin de assemblee la nestre ativiste dal Fogolâr furlan di Santo Domingo, la simpatiche e biele Sandy Gobet e je lade in Rai par une interviste, intant che la segretarie dal Senatôr Ferruccio Saro nus spietave me, Ilaria, Walter e Igor. Nus à fat visitâ lis stanziis dal Senât e dopo nus à compagnât al riceviment cul parlamentâr di Martignà. A lis 4 e mieze dal dopomisdì a son tacadis lis voris li de FAO, ocasion par cognossi i furlan Marco Bravin di Mendoza, Aljandro Borghese di Cordoba, la za nomenade Sandy di Santo Domingo, la venite (ma amie dai furlans!) Sarah Bianquin Chiapinoto di Santa Maria in Brasîl. Tai voi di Sandro Faner dal Fogolâr furlan di Bahia Blanca o ai viodût dute la maravee di jessi rivât pe prime volte in Italie e il desideri di lâ il prime pussibil a Aquilee, tiere dai siei vons. Tal dopomisdì une biele fevelade tra di nô e l'Assessôr regjonâl Roberto Molinaro disponibil a scoltânus e a conseânus. Dopo une cene intun piçul ristorant, une sane durmide par frontâ vuê lis voris di comission e in serade grant gale cun specialitâts regjonâls (di chestis, tantis a son furlanis!).
Di Rome un “Mandi di cûr!”
Daniele Martina
(al continue...)
2 commenti:
- Daniele1984 ha detto...
-
Bundi' Christian. A Rome plof massa!. I lavors procedin par une vie "nazionalcomuniste" che non mi plas par nuie. Avin pretes ta lis comisions magjor atenzion par lis identitita de regjion e lis lenghis minoritariss. Tanto schifati sono stati gli sguardi dei rampolli della nuova emigrazione meridionale fascista e di estrema sinistra. Il zovins dai sudtiroles è stato mes tal canton, jo l'ai difes e avin fat front comun. Marco Stolfo è molto professionale. Il Friul a l'a portat prosciut di san denel e vin bon distriubuit da doi bielissime frute di Domanins e Sacil. Ai sagrafat Daniela ch'al viv in Svezie ma orighinarie di Midun. Ai ancjie capit che la vide dal politic je masse faticose, ma tancju belle.
- 12/12/08 08:37
- Daniele1984 ha detto...
-
Bundì letors dal Blog, buinesere Christian. Soi tornas ir di sere a Genue, dopit une biele zornade pasade al Fogolar Furlan di Rome. Avin partecipat al colegament in videoconference tra undis Fogolars sparnicias tal mont e la sede central da l'Ente Friuli nel Mondo a Udin. Bepo Baruzzini de Udines Club Rome a la portat un quadri con une biele zebre blac e neri. Il di prime Adriano Degano e lis zovin amis furlans Michela Curridor e Alessandro Mittoni a lan organizas pai delegas furlans une cene tipiche romane ta une biele ostarie, dopit u sin sirus a scolta musice tal quartier dai Prati. Jo volevi ringrazia te par lo spazio dedicatomi e i braf coleghi Walte Matiussi, Ilara Cigar e Igor Cerno per il biel lavor di squadre che avin organizat. Mandi, Denel
- 14/12/08 19:02


text:
Il Laboratori di Autonomie al va indenant cuntune gnove serie di incuintris tematics.
A tacâ di vuê e fintremai ai 4 di Novembar, la rêt metude adun di sedis sindics dal Friûl e di une schirie di entitâts e istituzions – de associazion La Grame a Radio Onde Furlane e fintremai al modul Jean Monnet MuMuCEI de Universitât dal Friûl – e inmanee cinc apontaments che a àn chê di meti in comun cognossincis e cussience in cont de storie e de atualitât des dibisugnis di autoguvier dal Friûl.
La prime des cinc gnovis ‘Lezions di autonomie’ e vignarà fate di Giorgio Cavallo, che al è stât conseîr regjonâl dal 1978 al 1993, assessôr dal Comun di Udin dal 1998 al 2008 e par dôs voltis president regjonâl di Legambiente. Daûr de sô esperience, in tiermins storics e di prospetive, al fevelarà de ‘Domande di autonomie’ fate indenant des comunitâts furlanis e de crisi istituzionâl dal Stât talian.
E sarà ancje une introduzion par cure di Diego Navarria, Sindic di Cjarlins e President de Assemblee de Comunitât linguistiche furlane.
L’apontament al è a 6 e mieze sot sere alì Cjase dal Student di Spilimberc.
Stes puest e stes orari ancje par chês altris lezions, che si fasaràn ai 14, ai 21, ai 28 di Otubar e ai 4 di Novembar, daûr dal program che si pues leilu achì: LdA_2015_Spilimberc.


text:
O vin fat trente, fasin trenteun ! Velu ch’al rive l’ultin numar de golaine "Fregul". In chist librut si tabae di lenghe e politiche linguistiche in maniere clare, tacant des definizions rivant fin a lis prospetivis pal futûr. L’autôr al è Sandri Carrozzo President e lavoradôr de Coop. Serling: un espert in chist cantin ! La distribuzion e je già tacade e tal gîr di cualchi setemane il librut al sarà disponibil gratuitamentri in passe cent tra librariis e cartolibrariis dal Friûl. Ma par chei che no rivin a stacâsi dal computer o vin decidût di metilu a disposizion on line culì (frache il sfueut ) e tal sît web dal FAF (on line fra cualchi zornade). I sportei de lenghe furlane, lis bibliotechis, lis scuelis che e vedin gust di vê cualchi copie (simpri gratuitamentri) e puedin scrivi a faf1995@libero.it o clamâ e sms-â al 333-3613491.
07 Thursday Feb 2008
Posted Uncategorizedin


text:
«La Patrie dal Friûl»
di Zenâr Fevrâr
Une cerce dai articui che o podeis cjatâ su lis pagjinis di chest mês dal prin mensîl in marilenghe.
EDITORIÃL
Tal grim de Europe
No podìn no spartî la sodisfazion dai nestris confinants e amîs de Slovenie che a jentrin a plen titul, simbolizât de monede uficiâl comun, te famee dai popui de Europe…
Di prè Toni Beline
SPECIAL SLOVENIE
La indipendence e nas de culture Interviste esclusive a Alojz Peterle.
Di Alessio Potocco
Il doman de Slovenie Tal Zenâr dal 2007 la Slovenie e je jentrade tal sisteme monetari dal Euro. Chest al rapresente il grant standard di civiltât di cheste Europe: la dignitât plene, la paritât dai siei popui.
Di Mara Gergolet***
(***Nassude a Gurize, e je de minorance slovene. Gjornaliste de Il Corriere della Sera a Milan li de redazion Forescj)
La vôs slovene tra Gurize e Udin I media slovens in Friûl.
Di Giorgio Banchig
Art: il troi par superâ i confins A Topolò esperience artistiche pe convivence.
Di Erika Adami
ECONOMIE
In Venit dome il «Tai» In Venit il Tocai si clamarà cuntun non par furlan: «Tai».
Di Dree Venier
LEÃ 482/99
2007: an di bataie cuintri dai tais
Il Comitât / Odbor / Komitat / Comitato 482, al interven cuntun struc sul percors che al à puartât ae aprovazion de finanziarie 2007 e presentant lis prospetivis pal avignî de tutele linguistiche.
Di Carli Pup
DI LÃ DE AGHE
No je cuEstion di bêçs: Cint al è furlan Interviste cul sindic di Cint.
Di Alex Olivetto
LA PATRIE TECNOLOGJICHE
Dute la lenghe furlane intun clic Interviste cun Luca Peresson, president dal CFL2000
Di Christian Romanini e Stiefin Devoti
… e tant altri…
Abonaitsi sul Cont Corint Postâl n. 12052338 intestât a «La Patrie dal Friûl» Glemone


text:
Trop sono malâts di moto i furlans? Sal domandìn a 30 agns de scree de peraule par dî bikers: motârs
Furlans motârs e malâts di motos? A sintî chei che no ju puedin viodi, si disarès di no. Ma la storie lungje e tribulade dal popul des dôs ruedis – che e à scugnût puartâ la caravane dai motârs di une bande a di chê altre ator pal Friûl par organizâ il lôr motoradun plui impuartant, la Biker Fest International, dopo di agnorums tal Parc dal Rivelin di Osôf di Osôf (ma tacade a Vilegnove), prime tune trasfierte al Çoncolan, po dopo a Lignan – e somearès contâ l’esat contrari. Numarons: un event che di une bande al puarte in Friûl int di dute Europe, e di chê altre al puarte dongje cualchi carantan, se no altri pai locâi dongje di dulà che e je la fieste. Po dopo, une considerazion: si vierç l’Istât e cu lis bielis zornadis, si viodin a butinton. Insome, che a plasin o no, a son un fenomen di contâ.
Cui che a son chei cu la moto Daûr dai prejudizis, no tu ur daressis un franc. Fevelant cun lôr, si reste maraveâts. Provait a domandâur ce mistîr che a fasin te vite di ogni dì. No peçotârs: no cate il cjaveli lunc e ont, lis cjadenis, il fâ di spacons e dut chel corean. Cui sono i motârs? Pal plui: avocats, nodârs, professioniscj. I motârs vêrs a son int serie te vite di ogni dì e la moto probabilmentri e rapresente une valvule di sbroc des tensions e des dinamichis de cuotidianitât. Indagant su di lôr, o ai scuviert ancje che il tiermin biker, par dî il vêr, al à dentri tantis declinazions. No je dome une moto. E l’event di Lignan al tire dentri pal plui apassionâts des motos “custom”: ven a stâi chei che les “customizin”, lis personalizin di strichis e di piel, di cjadenis e motôr a manete. Motos customizadis a son chês strambis, cu la sente basse e lungje, il manuvri bas e slungjât. Insome: chês che a fasin plui sene (e ancje plui rumôr).
I numars des “dôs ruedis” Cirint i numars daûr dal fenomen, lis provinciis furlanis a van daûr de medie taliane in merit ae presince di motos: Gurize a ‘nd à 10,6 ogni 100 abitants; Pordenon 7,7; Udin 8,6. La medie taliane e je invezit 10,6 motos par 100 abitants. Numars che a vegnin de ultime rilevazion fate tal 2013, par cure de Aci e dal Centri Studi dal Censis e che a metin adun ducj i mieçs su dôs ruedis, e duncje ancje i “cincuantins” dai adolessents.
Une peraule furlane al puest di chê inglese Dal sigûr il 2016 al segne l’inovâl de peraule Motârs, doprade pe prime volte tal 1986 par definî il tiermin inglês di Bikers: al jere il non dal club di passionâts di moto che tal 1987 al organizà la prime Biker Fest a Vilegnove di Sant Denêl. Tal 1991 e nassè ancje la lôr riviste, che si clamarà Bikers Life e par tancj agns e sarà la uniche fate in Friûl e distribuide tes ediculis di dute Italie. Moreno Persello, un dai fondadôrs dal club, al veve contât a Christian Romanini, intune interviste ae Patrie di cualchi an za fa: «Il club al è stât sierât ae fin dai agns Novante e cumò la fieste e je gjestide di une associazion. La plui grande sodisfazion dopo vê sierât il club e je che, vint inventât il non Motârs in lenghe furlane, ducj i motocicliscj furlans cumò si clamin Motârs! Une grande sodisfazion par ducj nô che o vin fat part dal club: si sintìn un pôc i gjenitôrs di ducj»
Sino tiere di motârs? Il fat al è che la tiere furlane e pâr che e vedi propite vocazion pai motârs. O sin storichementri un teritori di passaç: par Austrie e Gjermaniis, dulà che la tradizion dai motârs e je plui consolidade, o sin une tiere di mieç e di passaç, cussì come pai paîs a soreli jevât, tant che Slovenie e Cravuazie, che a stan propit vivint une lôr vierte in tiermins di turisim a dôs ruedis. O vin curvis, pas, monts e bielecis di paisaçs, sedi su lis distancis lungjis che su chês curtis. O vin une culture locâl di fâ viodi e di ‘vendi’: gustâ a presit acetabil, culture di viodi e di discuvierzi sore nuie. Forsit o varessin di pandi di plui chescj aspiets jenfri cheste categorie di turiscj e di jessi plui tolerants viers di lôr. Ae fin, e je juste dome un pôc di confusion di motôrs in plui. ❚
✒ Oscar Puntel


text:
Il Toro al è biel e Immobile, l’Udin al è brut e impussibil. Chê di Turin e je forsit une des partidis piês di dute la stagjon de scuadre blancje e nere e il fat che al vedi vinçût il Toro e je une piçule consolazion dome par cualchidun di chei che a àn a ce fâ cun chest blog.
La diference tra lis dôs scuadris sul cjamp e je grandonone: di une bande un grup che al masane zûc, al mostre di vê buinis cualitâts e al à ancjemò inte smicje l’obietîf di un puest in Europa League; di chê altre une formazion flape, individualitâts che no somein in stât di esprimi nancje une part dal lôr potenziâl, zuiadôrs sentâts sul obietîf minim de salvece che no rivin nancje a disfrutâ la ocasion par dreçâ cuntune biele prestazion tantis zornadis grisis, smamidis e di dismenteâ.
Il Toro al partìs al atac, fuart di motivazions grandononis, de poie di un public cuntun cûr grant cussì e di un moment, in gjenerâl, positîf. L’Udin al ten bot, no si scompon masse e si difint in maniere ordenade e ordenarie. Dopo nancje un cuart di ore al rive il gol di El Kaddouri e i ecuilibris a tachin a saltâ. Il Toro al sburte, par rinfuartî il so vantaç, e l’Udin al scuen fâ alc di plui che difindisi, ma se pai granatas la mission e je pussibile, la scuadre blancje e nere e mostre une altre volte di no vê ni gjambis, ni cûr e ni cerviel.
La manovre de scuadre di Guidolin e je lente e proviodibile e la pression ofensive e je inesistente, stant che se si gjave une punizion fûr scuare di Muriel l’Udin nol fâs un tîr in puarte in dut il prin timp. Di chê altre bande Scuffet al à di stâ in vuaite su Cerci, Moretti e El Kaddouri e la musiche e je simpri chê ancje te seconde frazion, cuant che a rivin lis gnovis conclusions di Cerci e Immobile.
Al minût 56 Immobile, servît ben di Maksimovic, al cjate la bale juste par meti in zenoglons Scuffet. L’Udin, che za dopo dal interval al veve tornât a mostrâ in atac polac Zielinki al puest di Bruno Fernandes, al imbastìs un alc che clamâlu reazion al è doprâ une peraule masse gruesse: cualchi passaç, cualchi tentatîf, cualchi scat e nuie plui. Intant il Toro al gjestìs cjamp e balon, al manten il control de situazion e al puarte a cjase une vitorie pesante pe classifiche e insom lizere pal sfuarç fat par concuistâle.
Par ce che al tocje l’Udin l’unic element positîf si lu cjate te cussience di un pôc ducj chei che a son stâts intervistâts che e je stade une partidate, zuiade mâl o salacor no zuiade par nuie. Se al pues coventâ par alc…


text:
Informazions su la emission de licence di pescje sportive dal FVJ
La licence di pescje sportive FVJ e je dade ai residents in FVJ cun almancul 14 agns, che a vedin otignût za la abilitazion ae pescje sportive, o intal câs di gnûfs residents in FVJ che a vedin une licence di pescje sportive di une altre regjon di Italie.
La abilitazion ae pescje sportive intes aghis internis dal FVJ si oten partecipant al cors di formazion gratuit che al dure 4 oris.
La licence di pescje dal FVJ e pues jessi:
Par domandâ la licence di pescje, si à di compilâ il modul cors/licence maiôrs di etât o minôrs, paiâ € 30,00 e cuistâ une marcje di bol di € 16,00.
Pai neoresidents in FVJ, zontâ ancje la licence di pescje sportive di une altre regjon di Italie.
I modui si puedin ritirâ ancje tai Uficis Licencis ETP e tes Societâts di pescje sportive e a àn di jessi scrits e firmâts di cui che al fâs domande, pai maiôrs di etât, o di un gjenitôr/tutôr pai minôrs dai 14 agns finîts ai 17.
Si presentin tai Uficis Licencis ETP, in maniere direte dal sotscritôr, par cure di tierçs o par pueste: Ente Tutela Pesca FVJ - vie Culugne 3 - 33100 Udin.
Par doprâ la licence di pescje sportive FVJ al covente paiât il canul anuâl.
I canui pe licence di gjenar B a son:
Il canul pe licence di gjenar A al è unic, vâl a dî di € 1.500,00.
I boletins pal paiament dal canul anuâl, cun stampât il numar de licence, a saran consegnâts insiemi cu la gnove licence.
Par ritirâ il libret anuâl ricognitîf, dulà notâ jessudis e caturis, il pescjadôr, o une tierce persone, al à di presentâ ai Uficis Licencis o ai Recapits ETP (societâts di pescje sportive convenzionadis che a dan il libret cence oblic di iscrizion):
Par pescjâ al covente vê cun se:
La pescje e je dissiplinade dal calendari di pescje sportive ETP in cors di validitât e des normis relativis.
INFORMAZIONS Ufici Licencis ETP - tel. (+39) 0432.551.222/202, email: licenze@entetutelapesca.it


text:
LA POESIE. Flurida (1968)
Tal vert da la me zoventût
la me anima ‘a è flurida
come un saresâr…
Blancia!
O mont dut clar,
cuant sanc daraia
il me còur al soreli
prima di sintî il savòur
di una saresa rossa?
Eddy Bortolussi (1943). Origjinari di Flauvigne di Forgjarie, al scrîf inte varietât di là da la aghe. In plui che poete, al è tradutôr, atôr, gjornalist, prosatôr. La nature e la contemplazion des sôs manifestazions a son il teme pricipâl de sô opare poetiche, che e je stade une vore preseade di Blâs Marin (in particolâr propit la liriche presentade culì), Zorz Faggin, Andreina Ciceri, Zuan Franc D’Aronco, Carli Sgorlon. Oparis di poesie: Seren (1968), Aga e tiara ((1972), Luna d’unviàr (1984). Pe prose a son di memoreâ Lis contis dal popul, racuelte di flabis e liendis popolârs furlanis.
par cure di Laurin Zuan Nardin